Hvis du skærer ned på kulhydraterne, som du netop har gjort, så skal du passe på med ikke at skrue for meget op for fx kød og sovs for at kompensere. Du skal jo også have lov til at blive mæt, og her kommer grøntsagerne ind som glimrende erstatning. En af mine slankekursfavoritter er en god stor portion let dampet, strimlet spidskål i stedet for spaghetti - det fylder godt, og druknet i fx kødsovs smager det helt fint, så sparer du alle kalorierne fra pasta.  Hvis vi snakker bøf og sovs, så prøv at erstatte kartoflerne med rosenkål, stegt lidt hårdt på panden i halve. Du må spise lige så mange af dem du kan, og de må også godt drukne lidt i sovs.